Deg usefru-agi ttcekkiren isli rrnu saramen-as lehnna d talwit deg-s ttṣṣellin ɣef nnbi muḥemed ttɛennin ɣer sidi ṛebbi ad d-yers lḥenni ad d-rrnun-tt lmalayek akken ad d-glun-tt s lehnna d lbararaka ara ydumen ɣef yesli , di tmetti taqbaylit seḥdaren lemluk d nnbi muḥemed acku ur teṣfa ara niya n medden imawlan n tmeɣra ttaggaden tiṭ d yiḥckulen. Deg usefru-agi daɣen ttkennin isli ɣer kra n tɣawsiwin d yiɣerṣṣiwen yelhan amedya ( ad t-yeqqen ibaz imleɣwi) acku lbaz d ṭṭir icebhen d afrux yettidiren deg yigenni yettrefrif d ilelli d aḥerri, cebban lhiba d sser n yesli ɣer lbaz, akken daɣen i t-kennan ɣer dheb (ad t-yeqqen ugeṭṭum n dheb) acku dheb d taɣawsa yettfeǧiǧen d taɣawsa i yesɛan lqima dɣa kennan lqima n yesli ɣer lqima n dheb akken ad salin di ccan-is.